Source: https://www.riigiteataja.ee/akt/404072019008?tegevus=salvesta-link
Timestamp: 2020-07-08 23:29:48+00:00

Document:
Üldhariduskooli, huvikooli ja koolieelse lasteasutuse direktori vaba ametikoha täitmiseks korraldatava konkursi läbiviimise kord – Riigi Teataja
Üldhariduskooli, huvikooli ja koolieelse lasteasutuse direktori vaba ametikoha täitmiseks korraldatava konkursi läbiviimise kord
Üldhariduskooli, huvikooli ja koolieelse lasteasutuse direktori vaba ametikoha täitmiseks korraldatava konkursi läbiviimise kord - sisukord
§ 12 Komisjoni otsus
§ 14 Konkursi luhtumine
RT IV, 04.07.2019, 8
Vastu võetud 27.06.2019 nr 26
Määrus kehtestatakse põhikooli- ja gümnaasiumiseaduse § 71 lõike 6, koolieelse lasteasutuse seaduse § 21 lõike 5, huvikooli seaduse § 15 lõike 1, Kambja Vallavolikogu 15.05.2018 määruse nr 25 „Kooli, koolieelse lasteasutuse ja huvikooli pidaja pädevuse delegeerimine“ § 3 lg 1 punkti 15 ja Ülenurme Vallavolikogu 19.02.2008 määruse nr 8 „Ülenurme Muusikakooli põhimäärus“ § 25 lõike 1 alusel.
Määrusega kehtestatakse üldhariduskoolina, huvikoolina ja/või koolieelse lasteasutusena tegutseva Kambja vallavalitsuse (edaspidi vallavalitsus) hallatava asutuse (edaspidi asutus) direktori vaba ametikoha täitmiseks korraldatava avaliku konkursi (edaspidi konkurss) läbiviimise kord.
(1) Direktori vaba ametikoht täidetakse konkursi korras.
(2) Konkursi väljakuulutamise otsustab vallavalitsus.
(1) Konkursi väljakuulutamise kohta avaldatakse teade vähemalt ühes üleriigilises päevalehes ja Kambja valla veebilehel ( https://www.kambja.ee ) arvestusega, et konkursil osalejal (edaspidi kandidaat) oleks alates konkursiteate ajalehes avaldamise päevast avalduse esitamiseks aega vähemalt kümme kalendripäeva.
(2) Konkurss kuulutatakse välja pärast konkursikomisjoni (edaspidi komisjon) koosseisu kinnitamist ja loetakse väljakuulutatuks konkursiteate avaldamise kuupäevast.
5) koos avaldusega komisjonile esitatavate dokumentide loetelu;
4) muud konkursiteates nõutud dokumendid;
(3) Kandidaatide dokumendid registreeritakse vallavalitsuses vastavalt vallavalitsuse asjaajamiskorrale.
(1) Konkursi läbiviimiseks moodustab vallavalitsus enne konkursiteate avaldamist komisjoni ning nimetab komisjoni esimehe, aseesimehe ja sekretäri.
1) vallavalitsuse esindajad;
2) asutuse hoolekogu liige;
3) asutuse töötajate esindaja;
4) vallavalitsuse otsusel muu isik.
(3) Komisjoni asjaajamist korraldab komisjoni sekretär.
(2) Komisjoni koosolekut juhatab komisjoni esimees või tema äraolekul aseesimees ning protokollib komisjoni sekretär. Protokollile kirjutavad alla koosoleku juhataja ja sekretär.
(3) Komisjon on otsustusvõimeline, kui koosolekul osaleb vähemalt kaks kolmandikku komisjoni koosseisust. Side- ja infotehnoloogiliste vahendite teel toimuvast koosolekust peavad osa võtma kõik komisjoni liikmed.
(4) Komisjon võtab otsuseid vastu avalikul hääletamisel koosolekul osalevate komisjoniliikmete häälteenamusega, välja arvatud käesoleva määruse § 12 lõigetes 1 ja 3 sätestatud juhul. Igal komisjoni liikmel on üks hääl.
(5) Komisjoni koosolekud võivad toimuda side- ja infotehnoloogiliste vahendite teel.
(1) Komisjoni koosoleku kutsub kokku komisjoni esimees või aseesimees, teatades komisjoni liikmetele kirjalikku taasesitamist võimaldavas vormis komisjoni toimumise aja ja koha vähemalt kolm tööpäeva enne koosoleku toimumist.
(2) Koos koosoleku teatega saadab komisjoni sekretär komisjoni liikmetele kandidaatide konkursile esitatud dokumendid.
(1) Konkurss koosneb dokumendivoorust ja sellele järgnevast vestlusvoorust. Komisjonil on konkursi käigus õigus teostada kandidaadi taustakontrolli avalike infokanalite kaudu.
(2) Dokumendivoor võib toimuda side- ja infotehnoloogiliste vahendite teel koosolekut kokku kutsumata.
(3) Dokumendivooru tulemusel võtab komisjon iga kandidaadi kohta vastu ühe järgmistest otsustest:
(4) Dokumendivoorus ametikohale mittevastavaks tunnistatakse kandidaat, kes ei vasta kvalifikatsiooninõuetele või komisjoni kehtestatud konkursitingimustele.
(5) Ametikohale mittevastavaks tunnistatud kandidaatidele teatab sekretär komisjoni otsusest kirjalikult hiljemalt otsuse tegemise päevale järgneval tööpäeval.
(1) Komisjoni esimees või aseesimees kutsub vestlusvooruks kokku komisjoni koosoleku.
(2) Enne vestluse algust tutvustab komisjoni esimees kandidaatidele nende õigusi, komisjoni koosseisu ning konkursi läbiviimise korda ja viisi.
(3) Vestlusvoorus on komisjoni liikmel õigus esitada kandidaadile küsimusi.
(3) Kandidaadil on õigus saada lisateavet konkursi, direktori ametikoha ja asutuse kohta komisjoni esimehelt või tema määratud isikult.
§ 12. Komisjoni otsus
(1) Komisjon valib direktori vestlusvooruks kokku kutsutud kinnisel koosolekul salajasel hääletamisel.
(2) Valituks osutub kandidaat, kelle poolt hääletab üle poole koosolekul kohal viibivatest komisjoni liikmetest.
(3) Kui ükski kandidaat ei kogu nõutavat häälteenamust, viiakse samal koosolekul läbi kordushääletus kahe enim hääli saanud kandidaadi vahel.
(4) Kordushääletuse tingimused on samad esimese hääletuse tingimustega.
(5) Kui kordushääletusel ei kogu ükski kandidaat nõutavat häälteenamust, loetakse konkurss luhtunuks.
(7) Mittevalituks ja koosolekule mitteilmunuks tunnistatud kandidaatidele teatab komisjoni sekretär komisjoni otsusest kirjalikult hiljemalt otsuse tegemisele järgneva kolme tööpäeva jooksul.
(8) Ametikohale valituks tunnistatud kandidaadi kohta esitab komisjoni esimees vallavalitsusele ettepaneku kinnitada kandidaat ametisse.
(1) Ametikohale valituks tunnistatud kandidaadi kinnitab ametisse vallavalitsus. Kui vallavalitsus ei nõustu valituks tunnistatud kandidaati ametisse kinnitama, siis otsustab vallavalitsus konkursi luhtunuks tunnistamise.
(3) Ametikohale kinnitatud kandidaadiga sõlmib vallavanem töölepingu.
(5) Kui vallavanem ei sõlmi esitatud kandidaadiga lõikes 4 nimetatud asjaoludel töölepingut, kutsub komisjoni esimees või aseesimees esimesel võimalusel kokku komisjoni koosoleku, et otsustada, kas esitada töölepingu sõlmimiseks valimistulemuste alusel järgmine enim hääli saanud kandidaat või lugeda konkurss luhtunuks.
§ 14. Konkursi luhtumine
(2) Kui konkurss loetakse luhtunuks, kuulutab vallavalitsus välja uue konkursi.
Määruses sätestatud korra rikkumisel on kandidaadil õigus 30 päeva jooksul esitada vaie vallavalitsusele või kaebus Tartu Halduskohtule.
Ülenurme Vallavalitsuse 16.05.2012 määrus nr 6 „Ülenurme valla üldhariduskooli, koolieelse lasteasutuse ja huvialakooli direktori vaba ametikoha täitmiseks korraldatava konkursi läbiviimise kord” ja Kambja Vallavalitsuse 28.04.2016 määrus nr 6 „Kambja valla üldhariduskooli ja koolieelse lasteasutuse direktori vaba ametikoha täitmiseks korraldatava konkursi läbiviimise kord“ tunnistatakse kehtetuks.

References: § 12

§ 14
 § 71
 § 21
 § 15
 § 3
 § 25
 § 12

§ 12

§ 14